ادراڪي اڀياس

ادراڪي اڀياس (اِدراڪِي اَڀياسُ، اردو: علم ادراک، انگريزي: Cognitive Science) جديد سائنس جو هڪ شعبو آهي جنهن ۾ ذهن ۽ ذهني صلاحيتن ۽ عملن کي سائنسي طريقي سان پرکيو وڃي ٿو. ان جو اهم موضوع ادراڪ ۽ فهم آهي، جنهن کي انگريزيءَ ۾ ڪاگنيشن چئبو آهي.

ادراڪي اڀياس هڪ گهڻ-شعبائي سائنسي شعبو آهي، جنهن ۾ هيٺين شعبن کان مدد ورتي وڃي ٿي.
 نفسيات
 فلسفو
 لسانيات
 اعصابي اڀياس
 ڪمپيوٽر سائنس، خاص ڪري ان جو شعبو مصنوعي ذهانت
 سماجيات
 بايولاجي
 انساني اڀياس

ادراڪي اڀياس ۾ ذهن جي جن صلاحيتن کي پرکيو وڃي ٿو تِن ۾ اهم هيءَ آهن:
 ڌيان
 ٻوليءَ جو حصول ۽ استعمال
 چيتو (ميموري)
 مشاهدو ۽ عمل
 مَنطِق ۽ اِستدلال

دنيا جي ڪيترن ئي ملڪن ۾ هن وقت ادراڪي اڀياس ۾ يونيورسٽيون ڊگري ڏين ٿيون. انهن ۾ بيچلر، ماسٽر ۽ ڊاڪٽري ڊگريون شامل آهن. انهن ملڪن ۾ آمريڪا، ڪينيڊا ۽ يورپ جا ڪيترائي ملڪ شامل آهن. مسلم ملڪن ۾ ترڪي، مليشيا ۽ ايرانIran to establish cognitive science lab
جي ڪجهه يونيورسٽين ۾ ادراڪي اڀياس ڊپارٽمينٽ موجود آهن. جڏهن ته پاڪستان جي ڪنهن به يونيورسٽي ۾ ادراڪي اڀياس جي تعليم نٿي ڏني وڃي.

ادراڪي اڀياس جي مشهور سائنسدانن ۾ هيءَ شامل آهن: هَربَرٽ سائِمن (نوبل انعام)، نوم چومسڪي، ڊيوِڊ چالمرس، اسٽيفن پارڪر، ماروِن مِنسڪي، پِيٽر ڪرُوٿرس، جِين پِياگيٽ.

حوالا

زمرو:فلسفو
زمرو:نفسيات
زمرو:درسي علم
زمرو:ادراڪ جو علم
زمرو:سماجي سائنس
زمرو:متعدد الاختصاصات